b'\n_START_ARTICLE_\nMadagascar 3\n_START_SECTION_\nJuoni\n_START_PARAGRAPH_\nAlex, Marty, Melman ja Gloria haluavat palata Afrikasta kotiel\xc3\xa4intarhaansa New Yorkiin. Matkan suunnitteluun tarvitaan simpassien ja pingviinien apua, jotka ovat l\xc3\xa4hteneet Monte Carloon. Kaikki saavat niskaansa el\xc3\xa4inpoliisikapteeni Chantel DuBois\xe2\x80\x99n, joka on vannonut saavansa leijonan p\xc3\xa4\xc3\xa4n yksityiseen kokoelmaansa. Yst\xc3\xa4vykset pakenevat sirkusjunaan ja liittyv\xc3\xa4t sirkusseurueeseen, jota johtaa siperiantiikeri Vitali. Kierrelty\xc3\xa4\xc3\xa4n Euroopan suurissa kaupungeissa he saapuvat Lontooseen, miss\xc3\xa4 he auttavat Vitalia, Gia-jaguaaria ja Stefan-merileijonaa l\xc3\xb6yt\xc3\xa4m\xc3\xa4\xc3\xa4n uudelleen intohimonsa show-bisnest\xc3\xa4 kohtaan. Lontoon esityksen j\xc3\xa4lkeen sirkus kiinnitet\xc3\xa4\xc3\xa4n Yhdysvaltoihin, jossa yst\xc3\xa4vykset huomaavatkin, ett\xc3\xa4 heid\xc3\xa4n kaipaamansa ruusuinen el\xc3\xa4intarhael\xc3\xa4m\xc3\xa4 ei sittenk\xc3\xa4\xc3\xa4n ollut niin ruusuista ja pian se muuttuu painajaiseksi. Kapteeni DuBois tekee viimeisen yrityksen leijonan vangitsemiseksi; ampuu myrkkynuolen Alex:ia kohti, mutta ep\xc3\xa4onnistuu. Sitten alkoi taistelu kun Kippari pingviineineen ja muut sirkuksen el\xc3\xa4imet tulivat peliin. Yst\xc3\xa4vykset ovat l\xc3\xb6yt\xc3\xa4neet uuden kodin sirkuksesta ja DuBois apureineen l\xc3\xa4het\xc3\xa4\xc3\xa4n rahtilaatikoissa Madagascarille rangaistuksena.'